CELEX: 62012CA0290
Language: fi
Date: 2013-04-11 00:00:00
Title: Asia C-290/12: Unionin tuomioistuimen tuomio (kahdeksas jaosto) 11.4.2013 (Tribunale di Napolin (Italia) esittämä ennakkoratkaisupyyntö) — Oreste Della Rocca v. Poste Italiane SpA (Sosiaalipolitiikka — Direktiivi 1999/70/EY — Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus — 2 lauseke — Puitesopimuksen soveltamisala — Työvoiman vuokrausyritys — Käyttäjäyrityksen palvelukseen asetetut vuokratyöntekijät — Perättäiset määräaikaiset työsopimukset)

1.6.2013   
            
            
               FI
            
            
               Euroopan unionin virallinen lehti
            
            
               C 156/15
            
         Unionin tuomioistuimen tuomio (kahdeksas jaosto) 11.4.2013 (Tribunale di Napolin (Italia) esittämä ennakkoratkaisupyyntö) — Oreste Della Rocca v. Poste Italiane SpA
   (Asia C-290/12) (1)
   
   (Sosiaalipolitiikka - Direktiivi 1999/70/EY - Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus - 2 lauseke - Puitesopimuksen soveltamisala - Työvoiman vuokrausyritys - Käyttäjäyrityksen palvelukseen asetetut vuokratyöntekijät - Perättäiset määräaikaiset työsopimukset)
   2013/C 156/24
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale di Napoli
   
      Pääasian asianosaiset
   
   
      Kantaja: Oreste Della Rocca
   
      Vastaaja: Poste Italiane SpA
   
      Oikeudenkäynnin kohde
   
   Ennakkoratkaisupyyntö — Tribunale di Napoli — EAY:n, UNICE:n ja CEEP:n tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY (EYVL L 175, s. 43) 2 ja 5 lausekkeen tulkinta — Soveltamisala — Direktiivin sovellettavuus työvoiman vuokrausyhtiöihin — Näiden yhtiöiden mahdollisuus tehdä perättäisiä määräaikaisia työsopimuksia vuokratyöntekijöiden kanssa sellaisten olosuhteiden vuoksi, joiden vuoksi on perusteltua, että vuokratyöntekijän ja käyttäjäyrityksen välillä oleva työsuhde on luonteeltaan väliaikainen
   
      Tuomiolauselma
   
   Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annettua neuvoston direktiiviä 1999/70/EY ja kyseisen direktiivin liitteenä olevaa 18.3.1999 tehtyä puitesopimusta on tulkittava siten, ettei niitä sovelleta vuokratyöntekijän ja työvoiman vuokrausyrityksen väliseen määräaikaiseen työsuhteeseen eikä tällaisen työntekijän ja käyttäjäyrityksen väliseen määräaikaiseen työsuhteeseen.
   
      (1)  EUVL C 243, 11.8.2012.